Florian Lungu

Florian Moșu Lungu (født 5. januar 1943 i București) er en rumensk programleder, jazzkritiker, komponist, plateprodusent og musikkarrangør.

Liv og virke
 Bakgrunn
Florian Lungu, som er kjent som Moșu («Gubben»), ble født inn i en musikerfamilie (faren var kirkekormester og musikklærer) og gikk på et musikkgymnas før han fortsatte sine studier ved Musikkhøyskolen i București (med komposisjon som hovedfag), som han avsluttet i 1966.

Karriere
Etter endt studium arbeidet han en kort stund som musikklærer på musikkgymnaset i byen Giurgiu, før han ble ansatt som musikkredaktør i det statlige kringkastingsselskapet i București. Han var ansatt der mellom 1967 og 2008. Gjennom årene har han laget mer enn 7 000 musikkprogrammer, både for radio og for fjernsyn, og har skrevet omtrent 4 000 musikkartikler. 

Ved siden av musikkredaktørjobben har han også arbeidet som konferansier ved de aller fleste jazzfestivalene i Romania. Et av resultatene av den rumenske revolusjonen i 1989 er at jazz er blitt undervisningsfag på noen av musikkhøyskolene, og Lungu underviste i jazzens historie ved Musikkhøyskolen i București (1990-1996, og igjen fra 2005), ved Musikkhøyskolen i Cluj-Napoca (mellom 1997 og 2000) og ved «Richard Oschanitzky» Musikkfakultetet, Tibiscus-Universitetet i Timișoara (2005-2011).

Han har fått flere musikkstykker dedikert til seg: Blue Bloody Moșu Blues av Romeo Cosma, Pantofii de lac ai lui Moșu av Dan Mândrilă og Mircea Tiberian, Moșu Blues og Epu Blues av Johnny Răducanu, Uite Moșu, nu e Moșu av Garbis Dedeian og Gubben av den rumenskfødte svenske jazzpianisten Ion Baciu jr..

Han var en av medstifterne av Asociația Română de Jazz («Det rumenske jazzforbundet») i 1990.

 Komposisjoner (utvalg) 

 Klassisk musikk 
 La moartea lui Beethoven, 1963
 Uvertură festivă, 1966 

 Kammermusikk 
 Cvartet de coarde, 1964
 Suită în stil preclasic pentru pian, 1965 

 Lettmusikk 
 Linii și puncte, 1962
 Antract, 1962
 Bossa nova, 1964
 S-a înserat, 1969
 Fata şi mingea, 1970
 Fabula, 1973

 Jazzmusikk 
 Trifoiul cu cinci foi, 1973
 Cercuri, 1974 
 Dansul obcinelor, 1976
 Festi-Dixie-Jazz, 1976     

 Bøker 
 Disco ghid- rock (sammen med Daniela Caraman Fotea), Editura Muzicală, 1977

  Jazz Calendar, Editura Intel Print Service, 1995

 CD 
 Florian "Moşu" Lungu - SONO-PORTRET, 2016 by Soft Records, halvparten av stykkene er musikk skrevet av Florian Lungu, og halvparten er stykker dedikert til han
 Medlemskap 
Lungu er medlem av Romanias komponistforening

 Æresbevisninger 
 Han har fått tittelen profesionist de excepție («utmerket fagmann») for sitt arbeid som programleder av Romanias statlige radioselskap 
 Premiu de excelență («premie for utmerket arbeid»), 2003 
 Meritul Cultural în rang de Cavaler («Ridder av Kulturfortjenesteordenen»), 2003 
 Den 31. januar 2010 organiserte Romanias statlige radioselskap en konsert dedikert til ham 

 Referanser 

 Eksterne lenker 
Florian Lungu på Discogs

Kategori:Personer fra București
Kategori:Musikkritikere
Kategori:Radioprogramledere
Kategori:Plateprodusenter
Kategori:Rumenske komponister